02/Sv. 11 Službeni list Europske unije 193 32006R1833 14.12.2006. SLUŽBENI LIST EUROPSKE UNIJE L 354/19 UREDBA KOMISIJE (EZ) br. 1833/2006 od 13. prosinca 2006. o nomenklaturi država i područja za statistiku vanjske trgovine Zajednice i statistiku trgovine između država članica (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1172/95 od 22. svibnja 1995. o statistici u vezi s robnom razmjenom Zajednice i njezinih država  članica sa  zemljama  nečlanicama (!), a posebno njezin članak 9., budući da: (1) — Uredbom Komisije (EZ) 750/2005 od 18. svibnja 2005. o nomenklaturi država i područja za statistiku vanjske trgovine Zajednice i statistiku trgovine između država članica (*) utvrđena je verzija te nomenklature koja je vrijedila od 1. lipnja 2005. (2) — Abecedno označivanje država i područja mora se teme- ljiti na sadašnjoj verziji standarda ISO alfa 2, u mjeri u kojoj je sukladno zahtjevima zakonodavstva Zajednice i statističkim zahtjevima Zajednice. Uredba Komisije (EZ) br. 2286/2003 od 18. prosinca 2003.(*) o izmjenama Uredbe (EEZ) br. 2454/93 o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice predviđena je za prijelazno razdoblje za prilagodbu automatiziranih sustava carinjenja. Budući da je to razdoblje isteklo, nije više potrebno koristiti numeričke oznake usporedno s abecednim. (3) Crna Gora postala je neovisna država. (4) Stoga je primjereno izraditi novu verziju nomenklature kojom se uzima u obzir ovaj razvoj i promjene koje utječu na određene oznake. (5) — Mjere predviđene ovom Uredbom u skladu su s mišlje- njem Odbora za statistiku u vezi s trgovanjem robom s državama nečlanicama, DONIJELA JE OVU UREDBU: Članak 1. Verzija nomenklature država i područja za statistiku vanjske trgovine Zajednice i statistiku trgovine između država članica koja postaje valjana od 1. siječnja 2007. navedena je u Prilogu ovoj Uredbi. Članak 2. Ova Uredba stupa na snagu 1. siječnja 2007. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 13. prosinca 2006. (') SL L 118, 25.5.1995., str. 10. Uredba kako je zadnje izmijenjena Uredbom  (EZ) br. 1882/2003 Europskog parlamenta i Vijeća (SL L 284, 31.10.2003., str. 1.). () SL L 126, 19.5.2005., str. 12. (?) SL L 343, 31.12.2003., str. 1. Uredba kako je zadnje izmijenjena Uredbom (EZ) br. 215/2006 (SL L 38, 9.2.2006., str. 11.). Za Komisiju Joaquin ALMUNIA Član Komisije